PÁLYÁZATI FELHÍVÁS

A Vas Megyei Közgyűlés 7/2018. (X.01.) számú önkormányzati rendeletében alapított
***Vas Megye* *Családbarát Munkahelye – Díj* 2 kategóriában**: Vas megyei telephelyen 100 fő foglalkoztatottig és Vas megyei telephelyen 100 fő foglalkoztatott felett – és ***Vas Megye* *Családbarát Munkahelyi Vezetője Díj*** kategóriában felhívást tesz közzé.

Az elismerés adományozásának célja azon munkáltatók és munkahelyi vezetők (pl.: tulajdonos, cégvezető, HR vezető, munkavállalói érdekképviselet vezető) díjazása, akik jelentős lépéseket tettek a munkavállalók család és munkahely összeegyeztethetőségének érdekében. Intézkedési javaslataikkal, programjaikkal, hozzájárulnak a munkáltatók és a munkavállalók együttműködésének javításához. Az átadásra várhatóan ez év decemberében kerül sor.

Kérem, hogy a kitüntető díjak adományozására vonatkozó javaslatát a megfelelő adatlap kitöltése és aláírása után küldje meg

**2021. november 30-ig**

* **postai úton a Vas Megyei Önkormányzat címére (9700 Szombathely, Berzsenyi D. tér 1.)**

**vagy**

* **elektronikus úton az** **info@vasmegye.hu** **e-mail címre.**

**Jelölje Ön is munkahelyét, munkahelyi vezetőjét!**

**Adatlap a jelöléshez a Vas Megyei Önkormányzat weboldalán:** <https://www.vasmegye.hu/dokumentumtar/vas-megye-csaladbarat-munkahelye-palyazat/> **érhető el.**

Szombathely, 2021. október 29.

 Majthényi László s.k.

 a Vas Megyei Közgyűlés elnöke